paragraph_text: Uvala Mrtvaška je od starih vremena mjesto u kojoj se nalazila lučica, koja je služila kao mjesto isplovljavanja za i uplovljavanja iz Ilovika. Od kraja 20. stoljeća lučica se ponovno uvelike koristi za pristajanje. Naime, od Malog Lošinja do uvale Mrtvaška asfaltirana je cesta, a od Ilovika postoji taksi služba. Usto, lučica se koristi i kao izletničko mjesto i neuređeno kupalište.